কায়মাক

কায়মাক, সরশির, বা কাশতা/আশতা () হল জমাট বাঁধা ক্রিমের মতো মসৃণ দুগ্ধজাত খাবার। এটি মধ্য এশিয়া, কিছু বলকান দেশ, কিছু ককেশাস দেশ, ভূমধ্যসাগরীয় অঞ্চল, তুর্কি অঞ্চল, ইরান এবং ইরাকে পাওয়া যায়। জল মহিষ, গরু, ভেড়া বা ছাগলের দুধ থেকে এটি তৈরি করা হয়। পোল্যান্ডে,  নামটি দিয়ে ডুলচে দে লেচের অনুরূপ একটি মিষ্টান্নকে বোঝায়।

কায়মাক তৈরির ঐতিহ্যগত পদ্ধতি হল কাঁচা দুধকে ধীরে ধীরে ফুটানো, তারপর খুব কম আঁচে দুই ঘণ্টা একে ফুটতে দেওয়া হয়। আগুন বন্ধ করে দেওয়ার পরে ননী অংশটি আলাদা করে নেওয়া হয় এবং কয়েক ঘন্টা বা দিনের জন্য ঠান্ডা (এবং হালকাভাবে গাঁজন) করতে রেখে দেওয়া হয়। কায়মাকে উচ্চ শতাংশে দুধের চর্বির রয়েছে, সাধারণত প্রায় ৬০%। এটিতে ননীর মতো ঘনত্ব (দুধের প্রোটিন ফাইবারের কারণে সম্পূর্ণ ঠাসা নয়) রয়েছে এবং এর স্বাদ অপূর্ব।

 ব্যুৎপত্তি 
কায়মাক শব্দটি মধ্য এশিয়ার তুর্কি থেকে উৎপন্ন হয়েছে, সম্ভবত কায়মাক ক্রিয়াপদ থেকে এটি গঠিত, তুর্কি ভাষায় যার অর্থ 'গলিত' এবং 'ধাতুর ছাঁচনির্মাণ'। মাহমুদ আল-কাশগারির সুপরিচিত বই -এ কায়মাক শব্দের প্রথম লিখিত নথি পাওয়া যায়। শব্দটি মঙ্গোলিয়ান ভাষায়  হিসাবে রয়ে গেছে, যেটি ভাজা তঞ্চিত ননীকে বোঝায়। বিভিন্ন ভাষায় এর নাম, আজারবাইজানি ভাষায় কায়মাক (), উজবেক ভাষায় কায়মোক (), কাজাখ ও শোরে ভাষায় কাজমাক (), কিরগিজ ভাষায় কাজমাক (), তুর্কি ভাষায় কায়মাক (), তুর্কমেনীয় ভাষায় গায়মাক (), জর্জীয় ভাষায় কাইমাঘি (), গ্রিক ভাষায় কাইমাকি (), সার্বো-ক্রোয়েশীয় ভাষায় কাজমাক () এবং রোমানীয় ভাষায় সিমাক ()। এই দুগ্ধজাত খাবারকে ইরানে বলা হয় সরশির ()। এই শব্দের অর্থ 'দুধের শিখর'। তারা এই নামটি ব্যবহার করে কারণ দুধ ফুটানোর পরে, দুধের উপরে চর্বির একটি স্তর জমে যায়।

 তথ্যসূত্র 

বিষয়শ্রেণী:কিরঘিজ রন্ধনশৈলী
বিষয়শ্রেণী:তুর্কি শব্দ ও শব্দসমষ্টি
বিষয়শ্রেণী:তুর্কি রন্ধনশৈলী
বিষয়শ্রেণী:মধ্যপ্রাচ্যীয় রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:ইরাকি রন্ধনশৈলী
বিষয়শ্রেণী:ইরানি রন্ধনশৈলী
বিষয়শ্রেণী:ফোড়ন
বিষয়শ্রেণী:মধ্য এশীয় রন্ধনশৈলী
বিষয়শ্রেণী:বলকান রন্ধনশৈলী